钦定古今图书集成/理学汇编/经籍典/第137卷 > 《板 丝衣》
## 钦定古今图书集成/理学汇编/经籍典/第137卷 > 《板 丝衣》

齐桓公设庭燎为使人欲造见者，期年而士不至。于
是东野有以九九见者，桓公使戏之曰：“九九足以见
乎？”鄙人曰：“臣闻君设庭燎以待士，期年而士不至。夫
士之所以不至者，君天下之贤君也。四方之士皆自
以不及君，故不至也。夫九九薄能耳，而君犹礼之，况
贤于九九者乎？夫太山不让砾石，江海不辞小流，所”
以成其大也。《诗》曰：“先民有言，询于刍荛。”博谋也。桓公
曰：“善。”乃固。礼之期月，四方之士相导而至矣。《诗》曰：“自
堂徂基，自羊来牛，以小成大。